OpenLLM-France/wikimedia huggingface dataset:
# Leticia Comerón Refojos

Leticia Comerón Refojos (Vitòria, 12 de novembre de 1982) és una política espanyola del Partit Popular del País Basc, regidora i portaveu del grup Popular a l'Ajuntament de Vitòria.
Va estudiar en el Col·legi Vera-Cruz de Vitòria-Gasteiz i a la Universitat del País Basc (UPV-EHU)es va llicenciar en Ciències Polítiques i de l'Administració per la Universitat del País Basc. Va cursar el màster en Govern de les Organitzacions de la Universitat de Navarra (2006), el màster en Política i Governabilitat de la Universitat de Deusto (2006) i el màster en administració d'empreses (Master of Business Administration, MBA) per l'IE Business School (2008).

## Trajectòria política

Es va incorporar al Partit Popular el 2001 procedent del moviment associatiu. Des de 2005 va ser presidenta de Noves Generacions d'Àlaba fins a ser escollida per liderar l'organització a nivell regional, en el desè congrés de Noves Generacions del País Basc, sent la primera dona a ocupar aquest càrrec.
És regidora a l'ajuntament de Vitòria des de juny del 2007, sent llavors la dona elegida més jove de la història del consistori vitorià. Entre 2011 i 2015, amb Javier Maroto com a alcalde, Comerón va tenir responsabilitats com a regidora delegada a les àrees de Tecnologies de la Informació, Manteniment i Espai Públic. Des 2016 és portaveu del grup municipal del PP a Vitòria, substituint en el càrrec a Maroto, qui va abandonar el consistori el 17 d'octubre d'aquell any.
Leticia Comerón va presentar la seva candidatura a l'alcaldia de Vitòria el 19 d'octubre de 2018 en el Palau Europa en un acte del Partit Popular, en el qual van intervenir els anteriors alcaldes de la ciutat, Alfonso Alonso i Javier Maroto.

## Referències

* ↑ «Ayuntamiento de Vitoria-Gasteiz. Leticia Comerón Refojos». Arxivat de l'original el 2017-09-01. [Consulta: 15 octubre 2018].
* ↑ «Leticia Comerón, primera mujer que presidirá Nuevas Generaciones del País Vasco». elEconomista.es [Consulta: 19 setembre 2018].
* ↑ «Leticia Comerón, primera mujer que preside las Nuevas Generaciones del PP en el País Vasco». , 06-10-2008 [Consulta: 19 setembre 2018].
* ↑ «Ayuntamiento de Vitoria-Gasteiz. Grupo Municipal del Partido Popular». [Consulta: 19 setembre 2018].
* ↑ «Leticia Comerón presenta su candidatura a alcaldesa porque "Vitoria se la juega"». , 19-10-2018 [Consulta: 25 octubre 2018].
* ↑ «El PP se vuelca en la Alcaldía de Vitoria con Leticia Comerón». , 19-10-2018 [Consulta: 25 octubre 2018].
# Llebre d'Etiòpia

Lepus habessinicus és una espècie de llebre de la família Leporidae que viu a Etiòpia i Somàlia.

## Referències

* Lagomorph Specialist Group 1996. Lepus habessinicus. Llista Vermella d'Espècies Amenaçades de la UICN 2006. Consultat el 7 de maig del 2008.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Lliga Mundial per a la Reforma Sexual

La Lliga Mundial per a la Reforma Sexual sobre Bases Científiques (nom complet en alemany: Weltliga für Sexualreform auf sexualwissenschaftlicher Grundlage; en anglès, World league for sexual reform on scientific basis) va ser una associació creada el 1928, en el marc del congrés sobre la reforma sexual realitzat a Copenhaguen. LEls directors de la lliga van ser l'alemany Magnus Hirschfeld, el britànic Havelock Ellis i el suís Auguste Forel.

## Història

El 1921 Magnus Hirschfeld va organitzar el primer Congrés per a la Reforma Sexual, que seria la llavor per al desenvolupament del segon congrés, realitzat a Copenhaguen el 1928, on finalment es dundaria la lliga.
Els membres de la Lliga es trobaven a tot el món. El 1933, per exemple, n'eren membres del consell el professor Asnaurow i Else Jerusalem (Argentina), el Dr. Ramón Clases (Xile), Red. Gudmundson (Islàndia), Dr. Prißman (Letònia), Dr. A. Salama (Egipte), Dr. Schneidenberger (Libèria), Sindo Seitaro i M. Suzuki (Japó) i el Dr. Juan Fernández Pérez (Espanya), a més d'altres membres d'Alemanya, França, Països Baixos, Suïssa, Bèlgica, Estats Units, Dinamarca, la República Txecoslovaca, Rússia i Àustria.
A l'estat espanyol també hi havia una secció pròpia de la Lliga Mundial per la Reforma Sexual, la Lliga espanyola per a la reforma sexual, creada el 1932, essent-ne el seu president Gregorio Marañón i la seva secretària Hildegart Rodríguez. No obstant, la secció espanyola era la més conservadora, així com de les poques que no va incloure l'homosexualitat al seu programa. L'homosexualitat es va mantenir com un tema tabú fins a la Guerra Civil Espanyola.
Després del congrés de Copenhaguen, se'n van realitzar més a Londres (1929), Viena (1930) i Brno (1932); es congressos previstos a Moscou i Chicago no es van poder realitzar per l'ascens de l'estalinisme i la Gran Depressió. D'altra banda, les lluites internes entre els revolucionaris, liderats per Wilhelm Reich, i els reformistes, liderats per Norman Haire, van provocar la dissolució de l'organització durant la segona meitat de la dècada de 1930. Entre els oradors que van parlar als diferents congressos es pot esmentar Vera Brittain, George Bernard Shaw i Bertrand Russell.

## Referències

* 1 2 World League for Sexual Reform Arxivat 2011-10-21 a Wayback Machine. en el sitio de la Universidad Humboldt de Berlín
* ↑ Ralf Dose, 'The World League for Sexual Reform: Some Possible Approaches', Journal for the History of Sexuality 12:1, pp. 1-15.
* ↑ Encabezamiento del boletín oficial en 1933 Arxivat 2012-02-05 a Wayback Machine. escrito por Harry Benjamin, en el sitio de la Universidad Humboldt de Berlín
* ↑ Glick, Thomas F., Sexual reform, psychoanalysis, and the politics of divorce in Spain in the 1920s and 1930s, Journal of the History of Sexuality, 1 de enero de 2003
# Litoria kumae

Litoria kumae és una espècie de granota que viu a Papua Nova Guinea.

## Referències

* Menzies, J. 2006. Litoria kumae. Llista Vermella d'Espècies Amenaçades de la UICN 2006. Consulta: 29 d'abril del 2008.
# Litó

En restauració, el litó o lito (l'adaptació catalana estricta del francès seria litó, però la pronúncia plana del terme és la forma que es fa servir en l'àmbit) és un tovalló d'aproximadament 40 x 80 cm, preferiblement de color blanc, emprat pels cambrers quan serveixen per a protegir-se les mans del contacte amb plates i plats calents. També serveix per netejar la vora d'un plat tacat, servir vins per si cau alguna gota, transportar coberts, etc.
El litó s'acostuma a dur plegat en tres longitudinalment i penjat al braç esquerre amb el plec tancat a l'exterior per motius estètics. Si s'embruta cal doblegar-lo de manera que no es vegin les taques o cal canviar-lo per un de net.
Al litó o lito també se'l pot anomenar braçal, tot i que aquest terme pot portar a confusió.

## Referències

* 1 2 «Litó». Cercaterm. TERMCAT, Centre de Terminologia.
* ↑ Felipe Gallego, Jesús y Peyrolón Melendo, Ramón. «Glosario de turismo y hostelería». Thomson Paraninfo, 2004. Arxivat de l'original el 6 de desembre de 2010. [Consulta: 11 octubre 2010].
# Liu Aixiang

Liu Aixiang (3 d'abril de 1966) és una esportista xinesa que va competir en judo, guanyadora d'una medalla de bronze al Campionat Mundial de Judo de 1986 en la categoria de –72 kg.

## Palmarès internacional

Campionat Mundial :
| Any | Lloc | Medalla | Categoria |
| 1986 | Maastricht ( Països Baixos) | 3 | –72 kg |

## Referències

* ↑ Liu Aixiang en Judoinside.com (anglès)
# Lincoln Village (Ohio)

Lincoln Village és una concentració de població designada pel cens dels Estats Units a l'estat d'Ohio. Segons el cens del 2000 tenia 9.482 habitants.

## Demografia

Segons el cens del 2000, Lincoln Village tenia 9.482 habitants, 4.013 habitatges, i 2.524 famílies. La densitat de població era de 1.957,8 habitants/km².
Dels 4.013 habitatges en un 27,6% hi vivien nens de menys de 18 anys, en un 43,4% hi vivien parelles casades, en un 13,8% dones solteres, i en un 37,1% no eren unitats familiars. En el 30,8% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,5% tenia menys de 18 anys, un 8,6% entre 18 i 24, un 30,2% entre 25 i 44, un 23% de 45 a 60 i un 14,8% 65 anys o més.
L'edat mediana era de 37 anys. Per cada 100 dones de 18 o més anys hi havia 89,8 homes.
La renda mediana per habitatge era de 33.791 $ i la renda mediana per família de 41.110 $. Els homes tenien una renda mediana de 31.539 $ mentre que les dones 26.158 $. La renda per capita de la població era de 16.886 $. Aproximadament el 9,3% de les famílies i el 12% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lincoln Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lincoln Village». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Llista de federacions esportives de l'Azerbaidjan

Aquest article és la llista de les federacions esportives de la República de l'Azerbaidjan.

## Llista

* Associació de Federacions de Futbol de l'Azerbaidjan
* Federació d'Atletisme de l'Azerbaidjan
* Federació de Bàdminton de l'Azerbaidjan
* Federació de Bàsquet de l'Azerbaidjan
* Federació de Boxa de l'Azerbaidjan
* Federació de Ciclisme de l'Azerbaidjan
* Federació d'equitació de l'Azerbaidjan
* Federació d'Escacs de l'Azerbaidjan
* Federació d'espases de l'Azerbaidjan
* Federació de futbol de platja de l'Azerbaidjan
* Federació d'Handbol de l'Azerbaidjan
* Federació de Gimnàstica de l'Azerbaidjan
* Federació de l'halterofília de l'Azerbaidjan
* Federació de Judo de l'Azerbaidjan
* Federació d'esports d'hivern de l'Azerbaidjan
* Federació de navegació a vela de l'Azerbaidjan
* Federació de natació de l'Azerbaidjan
* Federació de Tir de l'Azerbaidjan
* Federació de Tir amb arc de l'Azerbaidjan
* Federació de Taekwondo de l'Azerbaidjan
* Federació de Tennis de l'Azerbaidjan
* Federació de Voleibol de l'Azerbaidjan
* Federació de Ping-pong de l'Azerbaidjan

## Vegeu també

* Esport a l'Azerbaidjan

## Referències

* ↑ «Las organizaciones de Olimpia» (en castellà). [Consulta: 5 novembre 2019].
# Llista de federacions esportives internacionals

El que segueix és una llista de federacions esportives Internacionals d'esports olímpics.
# Llista de fars de Somàlia

Els fars de Somàlia, la costa de la qual és molt freqüentada per la navegació, estan probablement no operatius en l'actualitat quant als de la costa oriental. En canvi els de Somalilàndia, costa nord, funcionen correctament. La llista de fars és la següent:
* Isola dei Serpenti (Kismaayu) a Jubaland a una petita illa propera a la costa a 1,5 km al sud-est de Kismaayo
* Jumba (Fiume Giuba = Riu Juba) construït el 1912, a 16 km al nord-est de Kismaayo
* Barawa (Brava) construït el 1912 en un illot proper al port de Garawa
* Merka, ja existia el 1912, situat a l'oest de Merka
* Moqdishu (Mogadiscio) construït vers 1913 a Mogadiscio
* Hobyo (Obbia)
* Ras Hafun
* Ras Asir (Cap Guardafui, Far Francesco Crispi)
* Bosaso (Bandar Qasim), va funcionar fins al 2004
Els fars de Somalilàndia són:
* Punta Tamara (o Tamar) proper a Berbera, construït vers el 2000.
* Mayara o Berbera, construït abans del 1890 pels britànics a 3 km a l'oest de Berbera va deixar de funcionar el 1999 però va ser reparat vers el 2000
# Literatura espanyola del Realisme

Amb el terme literatura espanyola del Realisme s'engloben les obres pertanyents a un moviment literari que forma part del Realisme, un moviment cultural que es va impulsar a Europa a mitjan segle xix en minvar les tendències del moviment romàntic. És un corrent procedent de França que, cap a 1850, va desenvolupar gèrmens ja existents en el Romanticisme, sobretot el costumisme. Les idees romàntiques s'anirien dissolent a poc a poc i es començava a reaccionar contra "l'art per l'art"; la mirada d'alguns estava cansada de l'imaginatiu i pintoresc, i va pretendre observar objectivament a les persones, societat i accions contemporànies. El seu objectiu era presentar un retrat de la societat. El principal precursor va ser Vaig honorar de Balzac (1799-1850) que, amb obres com La Comèdia Humana, va imposar en la novel·la una fi moral i social. Aquesta finalitat, fent-se gairebé exclusiva, molt ràpid va conduir, en alguns autors, al Naturalisme.
El terme "realista" es va emprar per primera vegada en 1850, referit a la pintura, però es va ampliar amb posterioritat a la resta de les arts. En literatura es va plasmar majorment la novel·la. Potser un dels motius de l'èxit popular de les novel·les es troba en la seva publicació en els periòdics de l'època. Els editors utilitzaven la novel·la per lliuraments per aconseguir que el públic es veiés obligat a comprar diàriament el periòdic. L'actitud de l'escriptor realista és analítica i crítica, i se sol mantenir al marge del que relata. Les principals novel·les del segle xix eren de caràcter social, i als escriptors se'ls considerava com a "historiadors del present".
No obstant això, no s'ha d'oblidar que van seguir pervivint tendències romàntiques o es van desenvolupar unes altres que reaccionaven contra el Realisme.
# Llista de línies del metro de Nova York
## IRT

* Broadway-Seventh Avenue Line (Bronx-Manhattan-Brooklyn)
* Llançadora de 42nd Street (Manhattan)
* Dyre Avenue Line (Bronx)
* Eastern Parkway Line (Brooklyn)
* Flushing Line (Manhattan-Queens)
* Jerome Avenue Line (Bronx)
* Lenox Avenue Line (Manhattan)
* Lexington Avenue Line (Manhattan)
* New Lots Line (Brooklyn)
* Nostrand Avenue Line (Brooklyn)
* Pelham Line (Bronx)
* White Plains Road Line (Bronx)

## BMT

* 63rd Street Line (BMT)* (Manhattan)
* Archer Avenue Line (BMT)* (Queens)
* Astoria Line (Queens)
* Brighton Line (Brooklyn)
* Broadway Line (Manhattan)
* Canarsie Line (Manhattan-Brooklyn)
* Fourth Avenue Line (Brooklyn)
* Llançadora de Franklin Avenue (Brooklyn)
* Jamaica Line (Brooklyn-Queens)
* Myrtle Avenue Line (Brooklyn-Queens)
* Nassau Street Line (Manhattan)
* Sea Beach Line (Brooklyn)
* West End Line (Brooklyn)

## IND

* 63rd Street Line (IND)* (Manhattan-Queens)
* Archer Avenue Line (IND)* (Queens)
* Concourse Line (Bronx)
* Crosstown Line (Brooklyn-Queens)
* Culver Line (Brooklyn)
* Eighth Avenue Line (Manhattan-Brooklyn)
* Fulton Street Line (Brooklyn-Queens)
* Queens Boulevard Line (Queens)
* Llançadora de Rockaway Line (Queens)
* Second Avenue Subway (Manhattan) (en construcció)
* Sixth Avenue Line (Manhattan)
(*) Línies compartides per IND i BMT

## Connexions

* Túnel connexió de 60th Street (Queens)
* Connexió de Chrystie Street (Manhattan)
# Llista d'episodis d'Avatar, la llegenda de la Korra

Avatar, la llegenda de la Korra és una sèrie d'animació estatunidenca creada per Michael Dante DiMartino i Bryan Konietzko. Es tracta d'una seqüela d'Avatar: L'últim mestre de l'aire, emesa a Nickelodeon entre 2005 i 2008. Fou estrenada el 14 d'abril del 2012 al mateix canal que la seva antecessora amb un especial d'una hora que incloïa els dos primers episodis.
De la mateixa manera que la seva predecessora, La llegenda de la Korra s'ambienta en un món fictici, inspirat per les cultures asiàtica i inuit, habitat per gent capaç de manipular els quatre elements: aigua, terra, foc i aire. Només l'Avatar té l'habilitat de dominar tots quatre elements, amb la missió de mantenir la pau, l'harmonia i l'equilibri de poder en el món. Així, l'Avatar es reencarna cíclicament en un membre de cadascuna de les quatre nacions. Korra, la protagonista, és la reencarnació immediata de l'Avatar Aang, i la sèrie s'ambienta setanta anys després dels esdeveniments d'Avatar: L'últim mestre de l'aire.
La sèrie consta de quatre temporades, anomenades "llibres", amb un total de 52 episodis. A Catalunya, s'estrenà el 5 d'agost del 2019.

## Temporades

| Temporades | Episodis | Any d'emissió | Any d'emissió |
| Temporades | Episodis | Estats Units | Catalunya |
| Primer llibre: Aire | 1-12 | 14 d'abril del 2012 a 23 de juny del 2012 | 5 d'agost del 2019 a 13 d'agost del 2019 |
| Segon Llibre: Els esperits | 13-26 | 13 de setembre del 2013 a 22 de novembre del 2013 | 13 d'agost del 2019 a 22 d'agost del 2019 |
| Tercer Llibre: Canvi | 27-39 | 27 de juny del 2014 a 22 d'agost del 2014 | 22 d'agost del 2019 a 30 d'agost del 2019 |
| Quart Llibre: Harmonia | 39-52 | 3 d'octubre del 2014 a 19 de desembre del 2014 | 2 de setembre del 2019 a 10 de setembre del 2019 |
# Lliga de Dramaturgs Esquerrans

La Lliga de Dramaturgs Esquerrans (xinès tradicional: 中國左翼戲劇家聯盟, xinès simplificat: 中国左翼戏剧家联盟, pinyin: Zhōngguó Zuǒyì Jùjiā Liánméng), abreujat habitualment com a Julian (xinès tradicional: 劇聯, xinès simplificat: 剧联, pinyin: Jùlián), va ser una organització de persones vinculades a les arts escèniques formada a Xangai a finals del 1930 o principis del 1931, inspirada en la Lliga d'Escriptors Esquerrans. Formava part de la Lliga General de Cercles Culturals Esquerrans, juntament amb altres moviments anàlegs.

## Referències

* ↑ «League of Chinese Left-Wing Dramatists». China Culture. [Consulta: 8 novembre 2020].
* ↑ Vivian Shen, The Origins of Left-wing Cinema in China, 1932-37, Routledge, 2005, p. 19 .
* 1 2 Wang, Chi Wong. The Left League Decade": Left-wing Literary Movement in Shanghai,1927-1936 (tesi). Universitat de Londres, 1986, p. 146. 0731545.
# Lliga de Futbol de Manila

La Lliga de Futbol de Manila (Manila Football League) fou una competició filipina de futbol. El campionat es restringia a la regió metropolitana de Manila i se celebrà entre 1930 i 1967 en lloc del campionat de les Filipines de futbol.

## Historial

Font:
* 1930: De la Salle FC (1)
* 1931-35: No es disputà
* 1936: De la Salle FC (2)
* 1937: De la Salle FC (3)
* 1938: De la Salle FC (4)
* 1939: YCO Athletic Club (1)
* 1940: YCO Athletic Club (2)
* 1941: YCO Athletic Club (3)
* 1942-46: No es disputà
* 1947: Turba Salvaje (1)
* 1948: Turba Salvaje (2)
* 1949: Turba Salvaje (3)
* 1950: No es disputà
* 1951: San Miguel Brewery (1)
* 1952: Turba Salvaje (4)
* 1953: IL-FGU (1)
* 1954: YCO Athletic Club (4)
* 1955: Manila Lions FC (1)
* 1956: Manila Lions FC (2)
* 1957: Manila Lions FC (3)
* 1958: Manila Lions FC (4)
* 1959: Manila Lions FC (5)
* 1960: Manila Lions FC (6)
* 1961: Manila Lions FC (7)
* 1962-65: Desconegut
* 1966: Navy FC (1)
* 1967: Electron (1)
* ↑ San Miguel Brewery pertany a la San Miguel Corporation Company.
* ↑ Insurance Life Fidelity Guaranty Underwriters.

## Referències

* 1 2 «Philippines - List of Champions». rsssf.com. [Consulta: 16 desembre 2017].
# Lliga de Defensa Jueva

La Lliga de Defensa Jueva (en anglès: Jewish Defense League) (en francès: Ligue de Défense Juive) es va crear en 1968 amb el propòsit de protegir els jueus per qualsevol mitjà necessari. Sovint ha estat acusada per alguns mitjans, de ser una organització xenòfoba, aïllacionista, i fonamentalista, ja que els seus membres prediquen una forma radical de sionisme i nacionalisme, amb crides a la violència i l'extremisme.
Segons el rabí radical Meir Kahane, les principals organitzacions jueves dels Estats Units d'Amèrica no han estat capaçes de protegir prou bé als jueus americans de l'antisemitisme.
A França, existeix una branca local de la Lliga de defensa jueva; organització que ha estat classificat com a grup terrorista per l'FBI des de l'any 2001. El seu emblema és un puny tancat de color groc dins d'una estrella de David sobre un fons de color negre, el seu logo té els mateixos colors que el partit d'extrema dreta nacionalista Kach, moviment que ha estat prohibit a Israel.

## Referències

* ↑ http://www.tsf.pt/PaginaInicial/Interior.aspx?content_id=793788 Arxivat 2015-06-04 a Wayback Machine.
* ↑ http://noticias.r7.com/internacional/ministro-de-netanyahu-pede-votos-para-qualquer-partido-sionista-17032015
* 1 2 http://www.dn.pt/inicio/globo/interior.aspx?content_id=4058003&seccao=Europa Arxivat 2015-10-04 a Wayback Machine.

## Vegeu també

* Kach
# Lu Rong

Lu Rong (xinès tradicional: 陆容, xinès simplificat: 陆容, pinyin: Lù Róng (1436－1494) va ser un estudiós xinès. N'és també conegut sota el nom de cortesia (zi) Wenliang (文量) i el pseudònim (hao) Shizhai (式斋). Va rebre el seu títol jinshi en 1466. El seu treball més conegut és Shuyuan Zaji (椒园杂记), el títol del qual ha sigut traduït per Apunts aleatoris des del jardí de fesols, Notes diverses en el jardí de fesols, o Registres diversos des del jardí de fesols.

## Referències

* ↑ Timothy Brook, Jérôme Bourgon, Gregory Blue. Death by a Thousand Cuts. Harvard University Press, 2008, p.119.
* ↑ Kathryn A. Lowry. The Tapestry of Popular Songs in 16th- and 17th Century China: Reading, Imitation and Desire.. Boston: Brill, 2005, p.157.
# Luci Procili

Luci Procili (en llatí: Procilius) va ser un magistrat i polític romà del segle i aC.
Va ser tribú de la plebs l'any 56 aC, i va ser acusat per Publi Clodi Pulcre el 54 aC, juntament amb els seus col·legues Gai Porci Cató i Marc Noni Sufenat, pels actes violents durant el seu tribunat. Porci i Noni van ser absolts per influència de Pompeu, però Procili va ser condemnat.
Molts autors pensen que aquest Procili era la mateixa persona que l'historiador Procili, contemporani de Ciceró, que va escriure probablement sobre geografia romana, i també sobre la història primitiva de Roma. Marc Terenci Varró esmenta el seu relat sobre l'origen del Llac Curci, un petit llac que hi havia al Fòrum de Roma. Plini parla també de la història que Procili va escriure sobre el retorn triomfal de Pompeu de la província romana d'Àfrica.

## Referències

* ↑ [https://quod.lib.umich.edu/m/moa/acl3129.0003.001/540?rgn=full+text;view=image;q1=ProcilliusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 532. ]
# Lutz Dieter Schmadel

Lutz Dieter Schmadel (Berlín, 2 de juliol de 1942 - 21 d'octubre de 2016) fou un astrònom alemany que treballava a l'Astronomisches Rechen-Institut (ARI) de la Universitat de Heidelberg.
Va ser responsable del descobriment de diversos asteroides com els anomenats 8661 Ratzinger, 10114 Greifswald i 11508 Stolte.
Un asteroide, el 2234 Schmadel, porta el seu nom.

## Obra

* Dictionary of minor planet names (5th Edition). Springer Verlag, Berlin/Heidelberg 2003, ISBN 3-540-00238-3
* Dictionary of minor planet names (Addendum to the 5th Edition). Springer Verlag, Berlin/Heidelberg 2006, ISBN 3-540-34360-1
* Dictionary of minor planet names (Online Edition). Springer Verlag, Berlin/Heidelberg 2006, ISBN 978-3-540-29925-7

## Enllaços externs

* Asteroid 1992 RY "Sünkel" (German) Arxivat 2005-03-05 a Wayback Machine.
* Article on naming a star "Stolte" (Article with picture of Schmadel and Börngen) (German) Arxivat 2007-09-28 a Wayback Machine.
* Homepage of Lutz Schmadel Arxivat 2011-06-07 a Wayback Machine.